Riscul de fraudă online a crescut. 6 sfaturi care te ajută să nu rămâi cu buzunarul gol.
Ai fost încurajat să renunţi la cash şi să plăteşti prin card, iar riscul de a rămâne fără bani pe card a crescut semnificativ. Alex, specialist în securitate cibernetică îţi dă şase sfaturi pentru a nu rămâne cu buzunarul gol. "Nu intraţi în panică. Riscul există însă avem şi soluţii. Trebuie să fii relaxat dar vigilent." – Alex Bălan, specialist în securitate cibernetică.
Ai fost încurajat în perioada izolării să
renunţi la cash şi să foloseşti mai mereu cardul. Astfel, riscul atacurilor
cibernetice a crescut la nivel mondial, implicit şi la noi în ţară. Alex Bălan,
expert în securitate cibernetică vine în ajutorul tău şi îţi spune ce ai de
făcut pentru a-ţi păstra banii în siguranţă. Uite ce te sfătuiește Alex
Bălan, expert în securitate cibernetică:1. STOCHEAZĂ-ŢI
CARDURILE ÎNTR-UN SINGUR TELEFON"Să încercăm să folosim cât mai puţine
procesatoare de plăţi. Să spunem că punem cardul într-un telefon. În momentul
acela, soft-ul de pe telefon se va ocupa de siguranţa cardului. L-am pus
într-un singur soft de pe telefon, care este portofelul meu de pe telefon,
atunci este responsabilitatea acelui soft să-mi asigure siguranţa cardului.“2. PLĂTEŞTE
WIRELESS FOLOSIND TELEFONUL"Este mai bine dacă plătim cu telefonul pentru
că indiferent unde vom plăti, acel portofel de pe telefon se va ocupa de
siguranţa cardului.“3. CUNOAŞTE-ŢI
DREPTURILE FAŢĂ DE BANCĂ"Are şi banca o responsabilitate. Noi, ca clienţi,
nu putem să fim paranoici tot timpul şi să ne punem mereu problema unde trebuie
să dăm cu cardul. Să te duci la bancă şi să-i întrebi ce se întâmplă în cazul
în care: cardul meu va fi compromis.“4. FOLOSEŞTE
CARDUL DE CREDIT PENTRU SUME MARI"Un sfat şi un life hack este folosirea cardului
de credit în locul cardului de debit. În cazul în care este compromis, banii
care sunt compromişi nu mai sunt ai utilizatorului, sunt ai băncii.“5. NU
TE CONECTA LA WIRELESS PUBLIC CÂND FACI PLĂŢI ONLINE"Dacă eu creez în momentul acesta o reţea numită
FreeWiFi, undeva în staţia de autobuz 135, în mijlocul Bucureştiului şi se
conectează lumea la acea reţea, eu voi putea să văd cam tot ce fac oamenii
conectaţi la reţeaua mea. Să folosim datele mobile, mai ales că acum sunt şi
mult mai ieftine.“6. PĂSTREAZĂ-ŢI
CARDURILE ÎN PORTOFELE DE PROTECŢIE"Să folosim pentru cardurile de credit, care mai nou sunt contactless, acele portofele care protejează citirea lor cu cititoare radio.“.